Efnahagsbrotadeild norsku lögreglunnar hefur formlega hafið rannsókn á norska bankanum DNB vegna umfjöllunar fjölmiðla um aðkomu bankans að Samherjamálinu . Frá þessu er greint á vef NRK , auk þess sem lögreglan hefur birt yfirlýsingu þessa efnis í samráði við bankann . Þar segir að rannsóknin verði unnin í samstarfi við yfirvöld í öðrum löndum , og staðfestir Ólafur Þór Hauksson héraðssaksóknari í samtali við mbl.is að norska efnahagsbrotadeildin hafi verið í sambandi við embættið , en RÚV greindi fyrst frá þessu . Í yfirlýsingu efnahagsbrotadeildar norsku lögreglunnar segir að markmið rannsóknarinnar sé að komast að því hvort eitthvað hafi farið fram í bankanum sem varði hegningarlög . Bankinn geti nú upplýst um allt sem hann viti um Samherjamálið Upplýsingafulltrúi DNB , Even Westerveld , segir í yfirlýsingu að bankinn hafi verið í góðu samstarfi við efnahagsbrotadeildina og að nú þegar formleg rannsókn sé hafin geti bankinn upplýst um allt sem vitað sé um Samherjamálið . Jafnframt ítrekar Westerveld að það sé íslenskt útgerðarfyrirtæki sem grunað sé um spillingu , en ekki bankinn .